इलाहाबाद। मीरगंज में अग्रवाल सर्राफ भाइयों की तीन दुकानों से आयकर जांच दस्ते को 19.5 किलोग्राम अघोषित सोना मिला है। इसके साथ ही एक दुकान से एक करोड़ रुपये की अघोषित चांदी भी मिली है। बृहस्पतिवार की शाम से शुरू की गई जांच शुक्रवार की सुबह नौ बजे तक चली। दूसरी ओर चर्चा है कि आयकर अफसरों की सूचना मिलने पर एक भाई ने दुकान का शटर बंद कर लिया। करीब पौन घंटे बाद शटर खुलने के बाद जांच टीम दुकान के अंदर घुस सकी।